ОТЧЕТЕН ДОКЛАД

*НА НАСТОЯТЕЛСТВОТО*

*На НЧ“Пробуда-27.XI.1927“ село Вехтово,общ.Шумен*

*ЗА 2022 Г.*

Читалището е не само сграда ,а дом на просвета и култура,днес във времена на модернизация и икономически промени,вратите на този дом остават отворени за будни хора.Създадено през далечната 1927 година читалището в село Вехтово е имало за цел да обедини ,пробуди и насочи към култура и образование местните жители.През 1928 година под №2476 и заповед №9999 юридически се утвърждава съществуването на читалище „Пробуда-27.XII.1927“село Вехтово. И днес читалището има за цел да съхранява традициите,да обединява хората и да се превърне в едно съвременно място за общуване и честване на културни прояви.

През изминалата 2022 г. са проведени 9 заседания на читалищното настоятелство.

Подадени са годишни информационни карти към министерство на културата.

Актуализиран е списъкът с членовете на читалището.

За 2022 г. няма новоприети членове

Отчетите към община Шумен са подавани в срок.В срок е актуализирана информацията в регистъра на българските библиотеки.

„РО и НИ“ продължават да осигуряват безплатен интернет достъп,служебния телефон е запазен

Сградата е застрахована към застрахователно акционерно дружество “Алианц“ при същите условия-Пожар и кражби чрез взлом.

Започнахме годината с децата от сурвакарската група, които положиха труд и усилия – изработиха автентични сурвакнички, разучиха песни и благословии и сурвакаха за здраве и берекет.

Традиционните празници Бабин ден и Трифон Зарезан не бяха отбелязани, тъй като служителите бяха под карантина.

Преди Баба Марта посетихме ДГ „ Червената шапчица” и показахме на децата как да си изработят мартенички, а на самия празник Баба Марта лично ги посети и завърза на всяко от тях мартеничка.

По –късно през деня отбелязахме и Денят на самодееца с ГАФ

„ Веселите баби”

На 8 март отбелязахме Международния ден на жената участници от групата „ Веселите баби”

Започнахме месец април с гостуване в ДГ по повод Международния ден на детската книга и прочит на приказка.

На 7 април – международния ден здравето бе изнесена презентация на жители от селото за ползите на продуктите от алое вера.

На велики четвъртък отново с нашите малки приятели нашарихме яйцата с техниката декупаж.

2022 г. бе наситена с изяви на ГАФ „ Веселите баби”

Стартирахме творческият сезон с участие във фестивала

„ Драгоево пее е танцува”

Началото на май се представихме във ФС „ Еньовски ритми”, с. Енево

Богат за изяви бе и месец юни

На 1 юни отбелязахме международния ден на детето с голямо тържество и забавления.

На 4 юни Взехме участие в 9-та среща-събор „ Съхрани българското” в с. Радко Димитриево

На 11 юни чит. Секретар участва в предварителния кръг за участие в Нац. Събор в Копривщица с худ. Слово - „ Светицата в бълг. Носия”

На 12 юни представих читалището в с. Овчарово на „ Ден на моето село” с хумористична раздумка.

На 18 юни участвахме в МФФ „ Шумла” гр. Шумен

На 26 юни се представихме в на събора „ Петровска китка” в гр. Преслав

През юли групата участва в гр. Варна в конкурса „ С песните на Георги Германов”, където завоюва ВТОРО място.

През юли месец стартира и спечеленият от мен проект на стойност 500 лв. и финансиран от ОФК „ Игрите – хилядолетия забавления”,

В селото липсват места за спорт, развлечения и забавления през свободното време. Читалището, като единствена институция, която се ангажира с работа с младите хора създаде клуба за настолни игри с идеята това да се превърне в една от постоянните дейности на читалището.

Друг проект, който беше разработен и спечелен е „ Библиотеките – съвременни центрове за четене и информираност 2022г.”, благодарение на който добавихме в библиотеката нови 130 издания от съвременната литература, на стойност 1383 лв.

На 10 септември след две годишно прекъсване отбелязахме „Ден на моето село” богата музикално-артистична програма.

На 25 септември взехме участие в МФФ „ Море от ритми” , като се представихме в два раздела – автентичен фолклор и сценична раздумка.

На 10 октомври участвахме в музикално-артистичната програма в с. Ветрище на „ Празник на терлика и занаятите”.

На 15 октомври представих читалището на „ Празник на тиквата 2022” в с. Кочово в конкурс за декорирани тикви, конкурс за плашило, участие в карнавално дефиле и хумористична раздумка.

През ноември месец участвах във форум „ Лидерство в библиотеките”

На 10 декември представих читалището на фестивала на фолклорната носия в с. Неофит Рилски с преданието за „ Светицата в българска носия” и хумористична раздумка.

На 17 декември посетихме театралната постановка „„Приключенията на Дядо Коледа”, след което проведохме турнир по настолни игри.

На 27.декември нашето читалище имаше юбилей – 95 години, но това събитие не беше финансирано, затова със собствени средства юбилеят бе отбелязан по-тесен кръг.

Убедени сме ,че бъдещата съвместна работа на ръководството на читалището,на читалищните членове и активисти ,ще бъде ползотворна и ще издигне културното равнище на селото.Нека го пазим,защото то ще съхрани културата и историята ни и ще предаде традициите на бъдещото поколение.

Действащи нормативни документи,по-които работи читалището са :

1.Закон за народните читалища,

2.Уставът на читалището,приет 2012г.,

3.Закон за библиотеките,

4.Закон за счетоводството.

ПРЕДСЕДАТЕЛ:

/Ива Вълчанова-Йорданова/

НАРОДНО ЧИТАЛИЩЕ “ПРОБУДА – 27.XII.1927 Г.”

СЕЛО ВЕХТОВО ОБЩ. ШУМЕН

О Т Ч Е Т

НА ПРОВЕРИТЕЛНАТА КОМИСИЯ за 2022 г.

Днес 06.02.2023г. Проверителната комисия в състав: Ганка Тешовска, Илия Илиев и Петранка Желязова извърши финансова ревизия на НЧ “ПРОБУДА – 27.XII.1927 Г.”

Ревизията обхваща ревизионния период от 1.01.2022г. до 31.12.2022г. през отчетния период Председател е Ива Вълчанова – Йорданова, секретар е Мария Христова, ,технически сътрудник на 4 часа работно време е Афизя Чаушева.

Води се едностранно счетоводство, счетоводител Илияна Донева работи съгласно закона за счетоводните стандарти, като през 2022 г. хонорарът е 50 лв. .Заведена е касова книга за приходите и разходите,която се води редовно. За всички разходи има съответните разходни документи – фактури,касови бонове.

.Приходите в касата на читалището са предимно от: субсидии; членски внос;наеми;

Както следва:

остатък от предходна година - 8205,2+787,6 =8992,8

Финансова информация за 2022 г.

1. Приходи от държавна субсидия………18560,39…………………
2. Приходи от общинска субсидия……………………………
3. Приходи от наеми…………1325,3…………………………………
4. Приходи от ренти,членски внос………………6300+ 96.……………
5. Приходи по проекти 1883,64…………………………………….………………….
6. Приходи от дарения…………………1060 лв.………………………..

Общо приходи………29129 ,33……………..……………… лв

. Разходи за 2022 г.:

- заплати по трудови провоотношения … 13267……….. лв.

- хонорари по извънтрудови провоотношения …405……….. лв.

- осигуровки (\*СБКО и др. от работодател) 2626.18.. лв.

- командировки …124,10…….. лв.

- материали …79.15…….. лв.

- вода, горива, ел.енергия, външни услуги 4141.99..лв.

- ремонтни дейности …3885,96…………..

- културно-масова дейност …2236.26……….. лв.

* библиотечна дейност …64,70……….. лв.

Общо разходи за 2022 г. 23664,41+2688,2 26352,61………лв.

Остатък 11764,18 +484,7 = 12248,88

Направените разходи са основно за заплати и осигуровки, хонорари на счетоводителя,консумативи и стопански разходи,канцеларски материали

Протоколната книга на читалищното настоятелство се води изрядно без пропуски и няма недовършени протоколи.

Инструктажния дневник се води редовно със съответните подписи.

Читалището се обслужва от „Д БАНК” Шумен.

Настоящият ревизионен акт се изработва в два екземпляра.

ПРОВЕРИТЕЛНА КОМИСИЯ:

ЧЛЕНОВЕ: 1 Ганка Тешовска

2 Илия Илиев..

3.Петранка Железова

Запознати със съдържанието на акта:

ПРЕДСЕДАТЕЛ……………………..

/Ива Вълчанова – Йорданова/-

НАСТОЯТЕЛСТВО

Ива Вълчанова – Йорданова – председател

Йорданка Василева

Петю Желязков

Марияна Маринова

Стоянка Илиева

ПРОВЕРИТЕЛНА КОМИСИЯ

Ганка Тешовска

Илия Илиев

Петранка Желязова